Diari Oficial de la Generalitat Valenciana


Sumari del DOGV 4723, del 31-03-2004 (2004/2415)

Notificació de la resolució del recurs d'alçada dictat en l'expedient sancionador núm. 007/03 SAN, a Miguel Caballero Heras.
----------------------------------------------------------------------------------------------------------------------------

### Dades del document

Número de DOGV
:   4723

Data del DOGV
:   31-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2415


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada dictat en l'expedient sancionador núm. 007/03 SAN, a Miguel Caballero Heras. [2004/2415]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es procedeix a notificar a Miguel Caballero Heras amb últim domicili conegut en 46847. Canet d'en Berenguer (València), ctra. Morvedre, núm. 55-D, resolució de recurs d'alçada de data 27 de gener de 2004 dictat en l'expedient sancionador 007/03 SAN, que s'està tramitant a la Unitat d'Inspecció del Territori d'aquesta Conselleria:
  
Vist recurs d'alçada interposat en data 8 de setembre de 2003 per Miguel Caballero Heras contra la resolució d'aquesta conselleria de data 25.07.03 en l'expedient sancionador 7/2003.
  
Antecedents de fet
  
Primer. Que ha pogut comprovar-se que el passat dia 20 d'octubre de 2002, a les 10.00 hores, en el Parc Natural denominat Serra Calderona, circulaven 10 quads (motos de quatre rodes) sense comptar amb la corresponent autorització, conduint un dels referits vehicles, marca Polaris, model Boss 325, Miguel Caballero Heras, infringint el que disposa el Decret 10/2002, de 15 de gener, del Govern Valencià, de declaració del Parc Natural de la Serra Calderona.
  
Segon. Incoat expedient sancionador amb nomenament d'instructor i secretari de conformitat amb el que estableix l'article 13.1 del Reial Decret 1398/93, de 4 d'agost, pel qual s'aprova el reglament del procediment per a l'exercici de la potestat sancionadora, l'interessat va formular al·legacions prèvies a la proposta de resolució.
  
Tercer. Emplenats els tràmits oportuns per l'instructor de l'expedient, es va dictar resolució del director territorial de Territori i Habitatge de data 25 de juliol de 2003, en la qual es va acordar imposar a Miguel Caballero Heras, una multa per un total de 601,02 € (sis-cents un euros amb dos cèntims), per la comissió d'una infracció administrativa tipificada en l'article 52.12 de la Llei de la Generalitat Valenciana, 11/1994, de 27 de desembre, d'espais naturals protegits de la Comunitat Valenciana. La resolució va ser notificada a l'interessat en data 8 d'agost de 2003 de conformitat amb el que disposa l'article 58 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, segons consta en el justificant de recepció que apareix en l'expedient administratiu.
  
Quart. Amb data 8 de setembre de 2003 Miguel Caballero Heras, presenta recurs d'alçada per raó del que disposa l'article 114 de la Llei 30/1992 de 26 de novembre, de règim jurídic de les administracions públiques i del procediment administratiu comú, i al·lega en síntesi el següent:
  
Els fets que es relaten en la denúncia no són del tot correctes, ja que per on circulava amb el meu vehicle es tracta d'un camí transitable i clarament delimitat com a apte per a la circulació de vehicles, utilitzat fins i tot pels propietaris de les cases i finques confrontants per a accedir-hi.
  
En el camí de referència no existia en el moment de la denúncia senyalització alguna que advertira als que allí circulaven l'entrada o eixida a una zona protegida per la Llei 11/1994, per la qual cosa és impossible saber que es tracta d'un espai natural protegit per aquesta.
  
Els vehicles sancionats tenen la consideració legal i administrativa de vehicle agrícola, per la qual cosa no s'infringia cap norma respecte d'això.
  
Els deu quads sancionats no formaven part del mateix grup. Va ser la parada ordenada pel corresponent Guàrdia Civil la que ocasionaria que aquests vehicles s'agruparen en aqueix moment i en aqueix punt del camí. Prova d'això és la diversa procedència dels propietaris d'aquests, que fins aqueix moment ni es coneixien, per la qual cosa és impossible que conformàrem un únic grup.
  
Fonaments de dret
  
I. El recurs formulat per Miguel Caballero Heras ha sigut interposat dins del termini previst en l'article 115 de la Llei 4/1999, de 13 de gener, de modificació de la Llei 30/92, de règim jurídic de les administracions públiques i del procediment administratiu comú, estant legitimat el recurrent per a interposar-lo.
  
II. Que el present expedient sancionador es va incoar per raó de denúncia realitzada per la Guàrdia Civil, en data 20 d'octubre de 2002.
  
Que en data registre d'entrada 31 de març de 2003, s'ha rebut en aquesta Unitat Administrativa escrit de ratificació de la denúncia elaborada el passat 20 d'octubre de 2002, sobre la circulació de 10 quads en els voltants de Masia Nova (Parc Natural de la Serra Calderona).
  
Els fets imputats es consideren suficientment demostrats en els termes assenyalats en l'article 137 paràgraf 3 de la Llei 30/1992, de 26 de novembre de règim jurídic de les administracions públiques i del procediment administratiu comú, que estableix: els fets constatats per funcionaris a qui se'ls reconeix la condició d'autoritat, i que es formalitzen en document públic observant els requisits legals pertinents tindran valor probatori, sempre que com en la tramitació del present expedient, l'interessat tinga possibilitat de contradir el seu contingut.
  
La presumpció de veracitat de les actes administratives les converteix en una prova documental privilegiada, en tant que s'atorga legalment al contingut de tals documents la virtualitat de fonamentar per si sola la resolució administrativa sancionadora, sempre que dit contingut no siga desvirtuat pel presumpte responsable, desplaçant-se d'aquesta manera la càrrega de la prova, com ha sigut assenyalat per les següents sentències del Tribunal Suprem 3a 7a de 4 de juny de 1990, 3a 7a de 25 de juny de 1991 i 3a 7a de 18 de desembre de 1991.
  
Vistos els fets i fonaments de dret aplicables i en ús de les atribucions conferides en l'article 76.2) de la Llei de Govern Valencià, en la seua redacció donada per la Llei 1/2002, de 26 de febrer, de modificació de la Llei 5/1983, de 30 de desembre, en relació amb el que disposa el del Decret 119/2003, d'11 de juliol, del Consell de la Generalitat, pel qual s'aprova el reglament orgànic i funcional de la Conselleria de Territori i Habitatge, resolc:
  
Desestimar el recurs d'alçada formulat pels motius exposats en els fonaments de dret anteriorment relacionats, confirmant la resolució impugnada.
  
Contra aquesta resolució que posa fi a la via administrativa es pot interposar, el recurs contenciós administratiu, a elecció del demandant, davant de la sala contenciosa administrativa del Tribunal Superior de Justícia de la Comunitat Valenciana, seu de l'òrgan que ha dictat l'acte administratiu que s'ha d'impugnar, o davant del Tribunal en la circumscripció del qual tinga el demandant el seu domicili, en el termini de dos mesos comptadors des de l'endemà de la notificació, de conformitat amb el que estableixen els articles 10, 14 i 46 de la Llei 29/1998, de 13 de Juliol, reguladora de la jurisdicció contenciosa administrativa.
  
Tot això sense perjudici que s'utilitze qualsevol altra via que es considere oportuna.
  
La present resolució és immediatament executiva, s'haurà de fer efectiva la multa utilitzant l'imprés núm. 615031425313 3 que es va adjuntar a la resolució de l'expedient sancionador 7/03 SAN, de data 25 de juliol de 2003, en qualsevol de les entitats col·laboradores que consten en aquest, de conformitat amb el que estableix el Decret 105/92, de 6 de juliol, sobre recaptació de taxes, preus públics i sancions de la Generalitat Valenciana i l'Ordre de 26 de febrer de 1993 que desenvolupa el decret abans citat, remetent l'exemplar corresponent a l'administració, a aquesta Conselleria de Territori i Habitatge, Àrea d'Inspecció del Territori, carrer Francisco Cubells núm. 7, 46122 València, en el període voluntàriament establert en el Reglament General de recaptació i dins dels terminis que s'indiquen seguidament:
  
Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o l'hàbil immediat posterior.
  
Les notificacions efectuades entre els dies 16 i últim de cada mes, des de la data de notificació fins al dia 20 del mes següent, o l'hàbil immediat posterior.
  
Se li adverteix que si no ho abona en el dit període voluntari, procedirà sense més tràmit a la seua exacció per via executiva.
  
I perquè servisca de notificació a l'interessat mencionat anteriorment, s'expedeix el present edicte.
  
València, 3 de març de 2004.- El subsecretari: Ramón Doménech Doménech.